Tentara Nasional Indonesia dumadi saka telu angkatan bersenjata, yaiku TNI Angkatan Dharat, TNI Angkatan Laut, lan TNI Angkatan Udara. Saben  Angkatan dipanggedhèni déning Kepala Staf Angkatan.

Sajeroning sajarah, TNI naté digabungaké karo Kapulisèn. Gabungan iki ingaran ABRI (Angkatan Bersenjata Républik Indonésia).

Miturut Katetepan MPR nomer VI/MPR/2000 bab pamisahan TNI lan POLRI sarta Katetepan MPR nomer VII/MPR/2000 bab Peran TNI lan peran POLRI, ing tanggal 30 September 2004 wis disahaké RUU TNI déning DPR RI kang sabanjuré ditapakasmani déning Présidhèn Megawati tanggal 19 Oktober 2004.

TNI dipanggedhèni déning Panglima TNI. Jabatan Panglima TNI wektu iki diwengku déning Marsekal TNI Hadi Tjahjanto kang nggantèkaké Jendral TNI Gatot Nurmantyo.

Sajarah TNI 

Nagara Indonésia nalika madeg wiwitané ora ndarbèni kesatuan wadya. Badan Keamanan Rakyat kang digawé liwat sidang PPKI tanggal 22 Agustus 1945 lan diumumaké déning Présidhèn tanggal 23 Agustus 1945 sakbeneré dudu wadya minangka sawijining organisasi kaprajuritan kang resmi.

BKR, ing tataran punjer utawa laladan, ana ing sangisoré wewenang KNIP lan KNI Laladan, lan ora ana ing ngisoré préntah Présidhèn minangka Panglima paling dhuwur ing Angkatan Perang. BKR uga ora ana ing sangisoré koordinasi Mantri Pertahanan. BKR mung disiapaké kanggo ngreksa kaamanan lokal, supaya ora nuduhaké panganggep yèn Indonésia siyap-siyap miwiti paperangan ngadhepi Sakuthu.

Pungkasané, liwat Dekrit Présidhèn tanggal 5 Oktober 1945 (nganti saiki dipèngeti minangka dina klairan TNI), BKR diowahi dadi Wadya Keamanan Rakyat (TKR). Tanggal 7 Januari 1946, Wadya Keamanan Rakyat ganti jeneng dadi Wadya Keselamatan Rakyat. Sabanjuré, tanggal 24 Januari 1946, diowahi manèh dadi Wadya Républik Indonésia.

Amarga wektu iku ing Indonésia saliyané Wadya Républik Indonésia ana barisan-barisan mawa sanjata liyané, mula sabanjuré ing tanggal 5 Mèi 1947, Présidhèn Soekarno ngetokaké kaputusan kanggo nyawijèkaké Wadya Républik Indonésia lan barisan-barisan mawa sanjata mau dadi Tentara Nasional Indonesia (TNI). Penggabungan iki kadadéan lan diresmèkaké ing tanggal 3 Juni 1947.

Jati dhiri TNI 
Miturut UU TNI pasal 2,  Jati dhiri Tentara Nasional Indonesia iku minangka:
 Wadya Rakyat, yaiku wadya kang anggotané asal saka warga nagara Indonésia
 Wadya Pejuang, yaiku wadya kang berjuang njejegaké Nagara Kesatuan Républik Indonésia lan ora kenal pasrah sajeroning ngayahi tugasé
 Wadya Nasional, yaiku wadya kabangsan Indonésia kang ngayahi tugas kanggo kapentingan nagara ing sadhuwuré kapentingan laladan, suku, ras, lan golongan agama
 Wadya Profesional, yaiku wadya kang kalatih, kadidik, diperlengkapi kanthi apik, ora mèlu pulitik praktis, ora nidakaké bisnis, lan dijamin kasejahteraané, sarta nuruti kawicaksanan pulitik nagara kang nganut prinsip dhémokrasi, supremasi sipil, hak asasi manungsa, katentuan kukum nasional, lan kukum internasional kang wis di ratifikasi.

Tugas TNI 

Sarujuk karo UU TNI Pasal 7 ayat (1), Tugas pokok TNI yaiku njejegaké kadhaulatan nagara, mempertahanaké kautuhan wewengkon Nagara Kesatuan Républik Indonésia kang dhedhasar Pancasila lan UUD 45, sarta nglindhungi kabèh bangsa lan tumpah darah Indonésia saka ancaman lan gangguan tumrap kautuhan bangsa lan nagara.   Tugas pokok mau ditindakaké kanthi:
 operasi militèr perang
 operasi militèr saliyané perang, yaiku antarané kanggo:
 ngatasi obahan separatis kang mawa sanjata
 ngatasi pamberontakan kang mawa sanjata
 ngatasi aksi terorisme
 ngamanaké wewengkon tapel wates nagara
 ngamanaké objek vital nasional kang sifaté strategis
 nindakaké tugas perdamaian donya sarujuk karo kawicaksanan pulitik jaban rangkah
 ngamanaké Présidhèn lan Wakil Présidhèn sarta keluargané
 memberdayakaké wewengkon pertahanan lan kakuatan pendukungé kanthi dini miturut sistem pertahanan semesta
 mbantu tugas papréntahan ing laladan
 mbantu Kapulisèn Nagara Républik Indonésia sajeroning tugas kaamanan lan katertiban masarakat kang diatur déning undhang-undhang
 mbantu ngamanaké tamu nagara tingkat kepala nagara lan perwakilan pamaréntah manca kang lagi ana ing Indonésia
 mbantu nanggulangi akibat bencana alam, pangungsèn, lan bantuan kamanungsan
 mbantu kagiyatan pencarian lan pitulungan sajeroning kadadéan kacilakan (search and rescue)
 mbantu pamaréntah sajeroning pangamanan pelayaran lan penerbangan saka pambajakan, parompakan, lan panyelundupan.

Kakuwatan Bersenjata Indonésia 
Ing ngisor iki data bab kakuwatan angkatan bersenjata Indonésia:

(Sumber: Harian Koran Tempo tanggal 14 Fèbruari 2006)

Deleng uga 
 Panglima Tentara Nasional Indonesia
 Angkatan Dharat
 Angkatan Laut
 Angkatan Udara
 Sajarah TNI
 Tandha pangkat Angkatan Dharat
 Prajurit

Pranala njaba 
 Situs Resmi Markas Besar TNI
 Situs Resmi TNI Angkatan Darat
 Situs Resmi TNI Angkatan Laut
 Situs Resmi TNI Angkatan Udara
 Situs Resmi Departemen Pertahanan RI

 
Organisasi militèr
Militèr